Huh? Ek is nie ‘n teoloog nie! Ek was nog nooit naby ‘n teologiese skool nie. En ek sal nooit die luukse hê van ses jaar voltyds soos wat die denominasie waaruit ek kom, die NG Kerk, vereis nie. Veral gesien daarin dat mens nie eers noodwendig dan werk kry in daardie rigting nie, klaarblyklik nog meer so vir vroue. (Ek noem die NG Kerk, want dis ook die dominee s’n en hy noem gereformeerde teologie.)
Maar die verskonings maal deur my kop: Ek weet nie hoe of waar nie. Ek moet liewer iets prakties gaan studeer wat my vinnig uit werkskaarte deursit kan wegkry. Ek is moeg vir donderse werkskaarte. Ek kan dit nie nog tien jaar doen terwyl ek oor die pos teologie leer in my spaartyd nie. Party dae, as ek heeldag werkskaarte deursit, het ek nie spaartyd vir leer nie. Ek doen werkskaarte, loop huis toe, het kwalik energie vir aandete maak, en klaar geëet slaap ek daardie dae so 10, 11 ure. Intussen vertel my hart hy is reg: Hoekom doen ek dit nie?
Selfs as jy nie van Welkom is nie kan jy seker raai watter Gim-span gereeld wen. Dis nie ‘n derde span of ‘n o. 15- span nie, hulle tel nie vir koerantskrywers nie. Dis nie ‘n span meisies – van watter sport ookal – nie, hulle tel ook nie. Dis nie ‘n seuns-hokkiespan nie, hulle tel ewe min.
Party goed in die Bybel is moeilik om te verstaan. Vat nou die storie waar Jakob deurnag met ‘n man stoei en om seën vra. Hy vertel na die tyd dat hy met God en mens geworstel het. Dit verstaan ek nie.